

**OBRAZLOŽENJE PRIJEDLOGA II. IZMJENA I DOPUNA FINANCIJSKOG PLANA ZA 2025.**

Lipanj, 2025.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 14 jasličkih i 31, vrtićku skupinu u pedagoškoj godini 2024./2025. dok u pedagoškoj godini 2025./2026. Dječji vrtić Tratinčica planira imati 10 jasličkih i 17 vrtićkih skupina. Smanjenje broja skupina rezultat je podjele, odnosno osnivanja još jednog gradskog Vrtića čime će dio djece iz sadašnjih skupina, u pedagoškoj godini 2025/2026., pripasti novom Vrtiću. Prostorni kapaciteti u kojima se odvija odgojno-obrazovni rad razmješteni su na devet lokacija u gradu Koprivnici te na 4 u prigradskim naseljima Vinica, Reka, Starigrad i Herešin.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica trenutno je zaposleno 178 djelatnika, a podjelom na dva Vrtića planira se oko 100 zaposlenika.

Rad vrtića trenutno se odvija u slijedećim objektima:

Objekt vrtića «Tratinčica», Trg podravskih heroja 7

Objekt jaslica «Bubamara», Trg podravskih heroja 7

Objekt vrtića «Ivančica», Starčevićeva ul. 41a

Objekt jaslica «Bombončić«, Trg podravskih heroja 7

Objekt vrtića «Loptica», Ul. Ivana Generalića 4

Objekt jaslica i vrtića «Zvjezdica», Ul. Franje Mraza 24

Objekt vrtića i jaslica «Vjeverica», Vinica 67

Objekt vrtića «Pčelica», Opatička ul. 9

Objekt vrtića «Kockica», Trg J. J. Strossmayera 3

Objekt vrtića «Lastavica» Reka, Starogradska 13a

Objekt jaslica i vrtića „Crvenkapica“ , Trg Žarka Dolinara 12

Objekt jaslica i vrtića «Jabučica» , Krešimirova ulica 30/1, Starigrad

Objekt jaslica i vrtića «Bobica» , Zagorska ulica 43, Herešin

Odlukom o podjeli Vrtića, od pedagoške godine 2025./2026., objekti „Zvjezdica“, „Bobica“, „Jabučica“, „Ivančica“ i „Kockica“ neće biti sastavni dio Dječjeg vrtića Tratinčica, već novoosnovanog vrtića Medenjak kojem je, također, osnivač Grad Koprivnica.

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 28. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OBRAZLOŽENJE OPĆEG DIJELA FINANCIJSKOG PLANA**

Na 98. sjednici Upravnog vijeća Dječjeg vrtića Tratinčica, održanoj dana 13.06.2025. predlažu se II. Izmjene i dopune Financijskog plana za 2025. u ukupnom iznosu od 4.889.140,00 €.

**Prijedlogom II. Izmjena i dopuna financijskog plana Dječjeg vrtića Tratinčica za 2025. planira se sljedeće:**

1. **Sažetak računa prihoda i rashoda i raspoloživih sredstava iz prethodnih godina**

Financijskim planom za 2025. ukupno planirani prihodi poslovanja iznosili su 6.283.265,00 €, dok se ovim izmjenama i dopunama Financijskog plana predlažu u ukupnom iznosu od 4.952.968,00 €.

Financijskim planom za 2025. rashodi poslovanja planirani su u iznosu od 5.975.065,00 € , dok se ovim izmjenama i dopunama Financijskog plana za 2025. predlažu u ukupnom iznosu od 4.753.310,00 €. Rashodi za nabavu nefinancijske imovine, Financijskim planom za 2025. bili su planirani u ukupnom iznosu od 24.000,00 €, dok se ovim izmjenama i dopunama Financijskog plana za 2025. predlažu u ukupnom iznosu od 135.830,00 €.

II. Izmjenama i dopunama Financijskog plana za 2025. došlo je do ukupnog smanjenja u iznosu od 1.109.925,00 u odnosu na prvobitni plan zbog Odluke osnivača o podjeli Dječjeg vrtića Tratinčica i osnivanju novog vrtića Medenjak kojom će dio objekata vrtića Tratinčica, kao i osoblja te polaznika pripasti DV Medenjak. Početak rada vrtića Medenjak, kao i provedba primjene Odluke o podjeli planira se od nove pedagoške godine 2025. /2026.

**Raspoloživa sredstva iz prethodnih godina**

U Financijskom planu za 2025. planiran je bio višak od redovne djelatnosti u iznosu od 10.000,00 €, metodološki manjak u iznosu od -290.000,00 € , manjak prihoda -fiskalna održivost u iznosu od -17.500,00 € i višak prihoda po projektu Erasmus+ KA 121-SCH-000225323 u iznosu od 13.300,00 € što ukupno čini planirani manjak u iznosu od -284.200,00 €. Temeljem ostvarenog rezultata u 2024. te utvrđenih korekcija u 2025. koje se odnose na pogrešna knjiženja iz prethodnih godina čiji su ispravci proknjiženi u 2025., na teret i u korist rezultata na izvoru 4221, II. Izmjenama i dopunama Financijskog plana za 2025. planira se višak/manjak prihoda po izvorima kako slijedi:

|  |  |  |  |
| --- | --- | --- | --- |
| Izvor | Financijski plan 2024. višak/manjak | II.Izmjene i dopune financijskog plana | Povećanje/smanjenje |
| 1101 | -290.000,00 | -120.408,00 | 169.592,00 |
| 4221 | 10.000,00 | 41.080,00 | 31.080,00 |
| 5106 | -17.500,00 | 0,00 | 17.500,00 |
| 5504 | 13.300,00 | 15.500,00 | 2.200,00 |
| **UKUPNO** | **-284.200,00** | **-63.828,00** | **220.372,00** |

Rezultat poslovanja ovim izmjenama i dopunama financijskog plana za 2025. planiran je u skladu s ostvarenim viškovima i manjkovima na kraju 2024. te proknjiženim korekcijama iz prethodnih godina na teret i u korist rezultata.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** Financijskim planom za 2025. bili su planirani u ukupnom iznosu od 6.283.2650,00 € dok se II. Izmjenama i dopunama financijskog plana za 2025 predlažu u iznosu od 4.952.968,00 €.

Prihodi poslovanja planirani su prema sljedećim skupinama:

**63 - Pomoći iz inozemstva i od subjekata unutar općeg proračuna**, Financijskim planom za 2025. planirane su u ukupnom iznosu od 30.800,00 € dok se ovim izmjenama i dopunama planiraju u ukupnom iznosu od 30.400 €, a odnose se na pomoći od Ministarstva za financiranje didaktike potrebne za provedbu verificiranih programa i stručno usavršavanje odgojitelja i stručnih suradnika koji provode te programe i uplatu sredstava za projekt Erasmus+ KA 121-SCH-000225323 što je sukladno ugovoru o financiranju.

**64 – Prihodi od imovine** planirani su bili Financijskim planom za 2025. u iznosu od 195,00 € a ovim izmjenama i dopunama planiraju se u iznosu od 0,00 € jer se ne očekuje naplata kamata za nepravovremeno plaćanje računa.

**65 - Prihodi od upravnih i administrativnih pristojbi, pristojbi po posebnim propisima i naknada** planirani su bili Financijskim planom za 2025. u iznosu od 841.000,00 € a II. Izmjenama i dopunama financijskog plana za 2025. planiraju se u iznosu od 710.000,00 € i odnose se na obračun boravka djece u Vrtiću. Planirano smanjenje u iznosu od 131.000,00 € temeljeno je na Odluci o podjeli na dva Vrtića te samim tim i smanjenja broja polaznika u razdoblju od 01.09.2025. do kraja godine od kojih se naplaćuje boravak.

6**6 - Prihodi od prodaje proizvoda i robe te pruženih usluga** planirani su za 2025. u iznosu od 28.100 € a odnose se na prihod ostvaren od najma prostora raznim udrugama i klubovima te od obustava na plaći zaposlenika za topli obrok. Ovim izmjenama i dopunama Financijskog plana planira se iznos 28.500,00 €.

**67 - Prihodi iz nadležnog proračuna,** Financijskim planomza 2025. planirani su bili u iznosu od 5.382.905,00 € , dok se II. Izmjenama i dopunama financijskog plana predlažu u iznosu od 4.184.068,00 a odnose se na podmirenje materijalnih rashoda financiranih iz proračuna osnivača. Ovo značajno smanjenje u iznosu od 1.198.837,00 odnosi se najvećim dijelom na smanjenje financiranja plaća zaposlenika, što je rezultat Odluke osnivača o podjeli Vrtića i prelaska dijela zaposlenika u vrtić Medenjak.

**68 - Kazne, upravne mjere i ostali prihodi** planirane se u iznosu od 265,00 € za 2025. a ovim izmjenama i dopunama planiraju se u iznosu 0,00 € jer se ne očekuje naplata po toj vrsti prihoda.

**Ukupno planirani *rashodi poslovanja* i *rashodi za nabavu nefinancijske imovine*** za 2025. Financijskim planom bili su planirani u iznosu od 5.999.065,00 € , a II. Izmjenama i dopunama financijskog plana predlažu se u iznosu od 4.889.140,00 € što je ukupno smanjenje u iznosu od 1.109.925,00 € a rezultat je podjele Vrtića i osnivanja novog Vrtića Medenjak kojem će sukladno Odluci o podjeli, pripasti dio sadašnjih objekata DV Tratinčica te samim tim i dio zaposlenika i polaznika Vrtića.

**31 - Rashodi za zaposlene**

Ukupno planirani rashodi za zaposlene Financijskim planom za 2025. iznosili su 4.874.055,00 € a ovim izmjenama i dopunama predlažu se u iznosu od 3.795.700,00 i odnose se na plaće za redovni i prekovremeni rad, doprinose za obvezno i zdravstveno osiguranje te ostale rashode za zaposlene.

**32 - Materijalni rashodi**

Ukupno planirani materijalni rashodi Financijskim planom za 2025. iznosili su 1.079.650,00 € a ovim izmjenama i dopunama predlažu se u iznosu od 936.250,00 € a čine ih naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja. Smanjenje na svim kontima unutar navedene skupine, rezultat je podjele DV Tratinčica i djelomičnog pripajanja imovine, zaposlenika i polaznika novoosnovanom vrtiću Medenjak.

**34 - Financijski rashodi** planirani Financijskim planom za 2025.iznosili su 60,00 € te ovim Izmjenama i dopunama Financijskog plana nisu mijenjana.

**41 - Rashodi za nabavu ne proizvedene dugotrajne imovine** nisu bili planirani Financijskim planom za 2025. a ovim Izmjenama i dopunama planiraju se u iznosu od 34.000,00 € i odnose se na građevinske radove, odnosno rekonstrukciju objekta Zvjezdica u iznosu od 29.000,00 € i izradu projektne dokumentacije za renoviranje objekta Pčelica u iznosu od 5.000,00 €.

**42 - Rashodi za nabavu proizvedene dugotrajne imovine** Financijskim planomza 2025. planirani su bili u iznosu od 24.000,00 € a ovim izmjenama i dopunama predlažu se u iznosu od 101.830,00 €. Povećanje rashoda na ovoj skupini konta odnosi se nanabavu igrala u iznosu od 8.000,00 €, stolice s rukonaslonom za djecu jasličke dobi u iznosu od 3.500,00 €, klima uređaji za dječje sobe u iznosu od 30.150,00 € i dostavnog vozila u iznosu od 41.630,00 €. Navedeno povećanje rashoda financirati će se iz nadležnog proračuna.

1. **OBRAZLOŽENJE POSEBNOG DIJELA PRORAČUNA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Dječji vrtić Tratinčica ima verificirani program od 14. rujna 2015. godine te se ciljevi i zadaci ovog programa implementiraju u redovni program.

U kraćem programu, program predškole provodi se u trajanju 250 sati godišnje u vremenskom razdoblju od listopada 2024. do lipnja 2025. godine, u popodnevnim satima u prostorima Dječjeg vrtića „Tratinčica“ (koji je opremljen u skladu s DPS-om predškolskog odgoja).

Financijskim planom za 2025. Dječji vrtić Tratinčica planirao je ukupno 5.999.065,00 € rashoda , a II. Izmjenama i dopunama predlažu se rashodi u iznosu od 4.889.140,00 € raspoređenih na program predškolskog odgoja i 19.400,00 € na program ERASMUS+.

**PROGRAM 3001 PROGRAM PREDŠKOLSKOG ODGOJA**

**Aktivnost A300101 Odgojno i administrativno tehničko osoblje – D.V. „Tratinčica“**

Ovom aktivnošću financiraju se rashodi za zaposlene, materijalni rashodi i rashodi za nabavu proizvedene i ne proizvedene dugotrajne imovine.

Planirana sredstva za 2025. iznosila su 5.077.205,00 € a II. Izmjenama i dopunama za 2025. planiraju se u ukupnom iznosu od 4.057.960,00 €. Ukupno planirano smanjenje rashoda unutar ove aktivnosti posljedica je Odluke o raspodjeli vrtića Tratinčica i djelomičnog pripajanja novoosnovanom vrtiću Medenjak kojem će se pripojiti dio imovine, zaposlenika i polaznika vrtića s početkom pedagoške godine 2025./2026. Navedena aktivnost financira se iz općih prihoda i primitaka Grada Koprivnice (izvor 1101), osim pristojbi i naknada koje se financiraju iz vlastitih izvora, a odnose se na plaćanje naknade za nezapošljavanje invalida.

**Aktivnost A300104 Predškola – D.V. „Tratinčica“**

Financijskim planom za 2025. unutar ove aktivnosti planirani su rashodi u ukupnom iznosu od 24.700,00 €, a II. Izmjenama i dopunama financijskog plana za 2025. predlažu se u iznosu od 28.200,00 €. Povećanje se odnosi na rashode za doprinose i prekovremeni rad odgojiteljica koje vode malu školu u popodnevnim satima, a navedeno se financirana iz izvora općih prihoda i primitaka (izvor 1101). Na ostalim kontima, unutar ove aktivnosti nije bilo promjena.

**Aktivnost A300105 Unapređenje standarda vlastiti prihodi**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, premije osiguranja, članarine i norme te nabavka postrojenja i opreme.

Financijskim planom za 2025. bila su planirana sredstva u iznosu od 879.560,00 € a II. Izmjenama i dopunama predlažu se u iznosu od 783.580,00 €. Najvećim dijelom, smanjenje je rezultat podjele Vrtića i djelomičnog pripajanja novoosnovanom Vrtiću kojem će pripasti dio imovine, zaposlenika i polaznika vrtićkih i jasličkih skupina početkom pedagoške godine 2025./2026.

Na skupni konta 422 – postrojenja i oprema sredstva su preraspoređena sukladno dosadašnjem ostvarenju i potrebama do kraja godine. Unutar navedene skupine, značajnije smanjenje bilježi se na kontu 4223 – oprema za održavanje i zaštitu na kojem su bila planirana sredstva za nabavu klima uređaja, ali odlukom osnivača, ovim Izmjenama i dopunama, nabava klima uređaja planira se unutar aktivnosti A300101. Financiranje rashoda unutar ove aktivnosti planira se iz Vlastitih prihoda (izvor 3121), prihodima za posebne namjene (izvor 4221), tekućim pomoćima i nenadležnih proračuna (izvor 5502) te donacijama (izvor 6201).

**PROGRAM 6002 ERASMUS +**

**Aktivnost A6002125 Erasmus+ KA 121-SCH-000225323**

Financijskim planom za 2025. planirana sredstva iznosila su 17.600,00 € , a ovim izmjenama i dopunama predlažu se u iznosu od 19.400,00 € što je u skladu s ugovorom o financiranju projekta. Unutar ove aktivnosti, napravljena je preraspodjela po kontima sukladno dosadašnjoj iskorištenosti sredstava i nadolazećim potrebama do kraja projekta. Sredstva su financirana iz izvora (5504).

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koje nude mnogo više povezivanja znanja i vještina.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. U narednim godinama ćemo se usmjeriti na specijaliziranje u području terapije igrom, STEM, umjetnosti i sporta.

Specijalizirane edukacije prethodit će povećanju raznolikosti vrtićkog programa. To se nastoji postići organiziranjem, uz redovni, različitih dodatnih programa kako bi se djeci omogućila dostupnost raznim aktivnostima i programima u poznatom okruženju te roditeljima olakšalo organizaciju djetetovih i vlastitih aktivnosti.

1. veljače 2024. godine smo dobili Erasmus + akreditaciju za razdoblje do 31. prosinca 2027. godine. Njome ćemo osigurati kontinuitet u provedbi projekata, ali i višednevnih edukacija zaposlenika iz područja terapije igre, STEM, umjetnosti i sporta.

Kako bismo što efikasnije održavali poslovne procese važno nam je povezati dislocirane objekte na način da povećamo broj službenih vozila. Idealno bi bilo da su to električna vozila, s obzirom na naš status eko škole, bez obzira radi li se o manjim automobilima ili romobilima.

Pokazatelji uspješnosti programa ovim izmjenama i dopunama Financijskog plana, a zbog odluke osnivača o podjeli i osnivanju novog Vrtića Medenjak kojem će pripasti dio zaposlenika i polaznika u pedagoškoj godini 2025./2026. razlog je promjeni pokazatelja prema niže navedenoj tablici:

**Pokazatelji uspješnosti programa koji se financiraju:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **Vrijednost**  **2023.** | **Vrijednost**  **2024.** | **Ciljana vrijednost 2025.** | **Povećanje / smanjenje** | **Novi plan za 2025.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 91 | 40 | 40 | 0 | 40 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 5 | 6 | 6 | -2 | 4 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 5 | 5 | 6 | -2 | 4 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 3 | 2 | 2 | -1 | 1 |
| Povećanje broja službenih vozila | Efikasnost povezivanja dislociranih objekata | Broj vozila | 1 | 1 | 1 | 0 | 1 |

Broj stručnih edukacija odgojno-obrazovnih djelatnika, ovim izmjenama i dopunama Financijskog plana za 2025. smanjit će se za dvije edukacije što je u skladu s trenutnim potrebama Vrtića.

Broj skupina s cjelodnevnim posebnim programom, ovim izmjenama i dopunama Financijskog plana za 2025. smanjit će se za dvije skupine jer jedna planirana za pedagošku godinu 2024./2025. nije bila niti upisana, zbog nedovoljnog broja zainteresiranih korisnika, a druga skupina s posebnim programom (sportska skupina) Odlukom o podjeli Vrtića prelazi u novoosnovani vrtić Medenjak.

Provedba Erasmus+ projekata, ovim izmjenama i dopunama Financijskog plana za 2025. smanjit će se za jedan što je u skladu s trenutnim potrebama Vrtića.

Nabava službenih vozila, ovim izmjenama i dopunama Financijskog plana smanjit će se za jedan jer vozilo koje je bilo planirano u 2024., isporučeno je u 2025. te samim time ne postoji dovoljno raspoloživih sredstava za nabavu još jednog vozila do kraja godine.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić